Den Vest-Sjællandske Avis, 1836-01-16
Med Hensyn til Udlandet have vi ingen Aarsag til Foruroeligelser; i det mindste ingen saadanne, som jo forhaabentlig maa forsvinde for den simple Retfærdighed og for den Forsigtighed, som udmærker vore Forhandligger med andre Magter; saa at vi med Rette kunne være stolte af vort elskede Fædreneland. - Storbrittannien har ved Qvæstionen om Nordvestgrændsen ikke villet indlade sig paa de forenede Staters hidindtil gjorte Forslag; imidlertid kan med Hensyn til et nyt Forslag med Tillid forhaabes en billig Udsoning, som vistnok er at ønske at maatte snart tilveiebringes ved de hyppige og betænkelige Begivenheder, som forefalde ved denne Grændse, og maa ogsaa kunne forventes ved de liberale og venskabelige Forhold, som finde Sted imellem begge Stater. Denne Strid er 52 gammel Aar; Gienstanden er en Bagatel, nemlig Grændsen imellem den nordamerikanske Provins Maine og den engelske Nye=Brunsvig, og som opkom af at man i Fredsslutningen af 1785 havde antaget at Floden St. Croix skulde tiene til Grændseskiel; men man kunde ikke siden udfinde hvilken af de mange Floder der i Egnen var St. Croix. Qvæstionen er blot en Æressag; ingen af Parterne vil give efter og Sagen tiener til at stadfæste den gamle Erfaring, at Friestater ere langt mere end Monarkier udsatte for Krig.) - Med Portugal er den diplomatiske Forbindelse paa nye aabnet, og man kan forvente, at de nordamert kanske Fordringer, som for endeel ere blevne berigtigede, ville blive det ganske, naar Dronningens Regiering bliver istand til at skiænke Sagen den behørige Opmærksomhed; ogsaa har denne Regiering erklæret sin Beredvillighed til en liberalere Handelspolitik. – Uagtet Fortsættelsen af den blodige Kamp i Spanien har Regieringen der troelig opfyldet sine traktatmæssige Forpligtelser. Handels forbindelsen med Kuba er endnu uforandret, og den nordamerikanske Gesandts Død ved det spanske Hof ligesom Forviklingen af Forholden der have forsinket den definitive Afgiørelse. (Det har under disse Omstændigheder gjort Opsigt at en nordamerikansk Eskadre er ankommen til Kuba, især da man siger, at England og Frankerige ville garantere et nyt spansk Statslaan under Anviisning af Jndtægterne af Kuba). - Angaaende Underhandlingerne imellem Spanien og de sydamerikanske Regieringer, beklage Præsidenten, at disse Regieringer have ikke samtligt og samtidigt udnævnet Underhandlere til dette Formaal, hvorved Sagen var bleven meget lettere at afgiøre. (Kun fra Venezuela og fra Mexiko ere Gesandte ankomne til Madrid. - Den meest velvillige kommercielle og politiske Forbindelse finder Sted imellem Østerrige, Danmark, Preussen, Sverrig, og de forenede Stater. - En Artikel af den med Rusland afsluttede Traktat angaaende Handelen paa Nordvestkysten af Amerika, er udløben, og det erblevet overdraget de forenede Staters Gesandt i St. Petersborg at andrage paa dens Fornyelse, hvilket ogsaa kan forventes af det langvarige og uafbrudte Venskab imellem begge Regieringer; dersom ikke aparte Motiver ere til Hinder derfor. (Det hører til de løgnagtige franske Blades Opdigtelser, at en Alliance skulde være afsluttet imellem Rusland og de forenede Stater imod Frankerige. Præsidenten anbefalede derpaa en Revision af Akten af 1821 med Hensyn til Handelsforholdene med Holland og Belgien. - Med den høie Port og de nordafricanske Regieringer finde venskabelige Forhold Sted; Traktaten med Marokko skal fornyes. - Den argentinske Republik lover at seende en Gesandt til de forenede Stater. (Sagen angaaer en Strid imellem begge Republiker ifølge af at den amerikanske Fregat Lexington havde for nogle Aar siden forstyrret en argentinsk Kolonie paa Falklands-Øerne, paa hvilke Amerikanerne formene at have Prætensioner. eller fordi de forenede Stater ikke paa anden Maade kunde faae Erstatninger for Forseelser begaaede mod deres Borgere). - Nye Begivenheder i Mexiko have opvakt den største Deeltagelse i de forenede Stater, (nemlig Oprøret af de nordamerikanske Kolonister i den mexikanske Kolonie Teias, som erholde Understøttelse af de forenede Staters Borgere og nyelig have slaget de mexikanske Tropper.) J Betragtning af de Fristelser, som herved i en saa høi Grad finde Sted for de forenede Staters Borgere til at blande sig i vore nærmeste Naboers Stridigheder, have de forenede Staters Distrikts Advocater faaet Jnstruktioner til, uden Persons Anseelse, at sagsøge alle dem, som overtræde Neutralitetens Forpligtelser (høist retfærdigt, imedens det paa samme Tid er anmeldet for den mexikanske Regiering, at vi af begge Partier forlange at Jntegriteten af vort Distrikt briver paa det strengeste respekteret. – Fra de diplomatiske Agenter i Brasilien, Chille, Peru, Mid deel-Amerika, Venezuela og Nye Granada indkomme, bestandigt Forsikkringer om den gode Forstaaelse med Regieringerne der. – Jmidlertid bliver dog de forenede Staters Taalmodighed sat paa en haard Prøve med Hensyn til disse Regieringer, formedelst den hyppige Krænkelse af de nordamerikanske Borgeres Jnteresse, saa at man dersom Forvirringen i disse Lande varer ved, bliver tilsidst nødt til at forskaffe sig selv Ret. (Disse unge Republiker ville dog snart have udraset og komme til Fornuft; hvilket synes allerede at være Tilfældet med Chille og Bolivia, og vil vel snart, blive det med Brasilien og den argentinske Republik, hvori to dygtige Mænd, Feijo i den første og Rosas i den sidste, ere komne i Spidsen for Forretningerne.)(Fortsættes.